胡永順

胡永順  ， 字助之 ， 湖廣常德府武陵縣民籍 。 萬曆四十四年 （ 1616年 ） 丙辰科進士 ， 由太平府推官遷兵科給事中 ， 直言敢諫 。 天啓中魏忠賢當道 ， 永順劾其爲城狐社鼠 ， 因稱病歸 。 天啓五年十一月 ， 南戶部福建司員外郎胡芳桂疏參給事中胡永順 、 御史陸師贄 、 易應昌 、 房可壯 、 池州府通判歐騰霄以前任池州知府爲永順等所誣陷 ， 且言永順 、 師贄同爲東林之羽翼 ， 楊漣之密友 。 得旨 ： 永順等俱削職爲民 ， 追奪誥命 。 崇禎元年三月 ， 起補禮科給事中 ， 九月升工科右給事中 ， 再升禮科都給事中 ， 旋卒 。